CELEX: 32006R0830
Language: sl
Date: 2006-06-02 00:00:00
Title: Uredba Komisije (ES) št. 830/2006 z dne  2. junija 2006  o spremembi Uredbe (ES) št. 1342/2003 glede uvoza žit in riža

3.6.2006   
            
            
               SL
            
            
               Uradni list Evropske unije
            
            
               L 150/3
            
         
      UREDBA KOMISIJE (ES) št. 830/2006
   z dne 2. junija 2006
   o spremembi Uredbe (ES) št. 1342/2003 glede uvoza žit in riža
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1), in zlasti drugega odstavka člena 24 Uredbe,
   ob upoštevanju Uredbe Sveta (ES) št. 1785/2003 z dne 29. septembra 2003 o skupni ureditvi trga za riž (2), in zlasti člena 25(2) Uredbe,
   ob upoštevanju naslednjega:
   
               (1)
            
            
               Uredba Sveta (ES) št. 2007/2000 (3), ki je uvedla izjemne trgovinske ukrepe za države in ozemlja, ki sodelujejo ali so povezana s stabilizacijsko-pridružitvenim procesom Evropske unije, dovoljuje uvoz žit in riža s poreklom iz Albanije, Bosne in Hercegovine in iz carinskih ozemelj Črne gore, Srbije ali Kosova v Skupnost brez količinskih omejitev ter z oprostitvijo plačila carin.
            
         
               (2)
            
            
               Člen 16 Uredbe Komisije (ES) št. 1342/2003 z dne 28. julija 2003 o posebnih podrobnejših pravilih za uporabo sistema uvoznih in izvoznih dovoljenj za žita in riž (4) določa, da morajo države članice Komisijo obveščati o zahtevah za uvozna in izvozna dovoljenja. V teh sporočilih se ne zahteva označba porekla za žita razen za navadno pšenico.
            
         
               (3)
            
            
               Da se zagotovi natančno spremljanje uvoza žit in riža morajo države članice sporočiti porekla, ki so označena na uvoznih dovoljenjih za vsa žita in riž.
            
         
               (4)
            
            
               Uredbo (ES) št. 1342/2003 je treba ustrezno spremeniti.
            
         
               (5)
            
            
               Ukrepi, predvideni s to uredbo, so v skladu z mnenjem Upravljalnega odbora za žita –
            
         SPREJELA NASLEDNJO UREDBO:
   Člen 1
   V členu 16 Uredbe (ES) št. 1342/2003 se odstavek 2 nadomesti z:
   
      „2.   Države članice morajo za izdana uvozna dovoljenja vsak dan posredovati količine, ki jih zajemajo dovoljenja, po poreklu in tarifni oznaki proizvoda, v primeru navadne pšenice pa po stopnji kakovosti. Poreklo se navede tudi v obvestilih o uvoznih dovoljenjih za riž.“
   
   Člen 2
   Ta uredba začne veljati 1. julija 2006.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 2. junija 2006
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 270, 21.10.2003, str. 78. Uredba, kakor je bila spremenjena z Uredbo Komisije (ES) št. 1154/2005 (UL L 187, 19.7.2005, str. 11).
   
      (2)  UL L 270, 21.10.2003, str. 96. Uredba, kakor je bila spremenjena z Uredbo (ES) št. 247/2006 (UL L 42, 14.2.2006, str. 1).
   
      (3)  UL L 240, 23.9.2000, str. 1. Uredba, kakor je bila nazadnje spremenjena z Uredbo (ES) št. 1946/2005 (UL L 312, 29.11.2005, str. 1).
   
      (4)  UL L 189, 29.7.2003 str. 12. Uredba, kakor je bila nazadnje spremenjena z Uredbo (ES) št. 1092/2004 (UL L 209, 11.6.2004. str. 9).